CELEX: 62017TN0021
Language: lt
Date: 2017-01-13 00:00:00
Title: Byla T-21/17: 2017 m. sausio 13 d. pareikštas ieškinys byloje RL/Europos Sąjungos Teisingumo Teismas

27.3.2017   
            
            
               LT
            
            
               Europos Sąjungos oficialusis leidinys
            
            
               C 95/14
            
         2017 m. sausio 13 d. pareikštas ieškinys byloje RL/Europos Sąjungos Teisingumo Teismas
   
   (Byla T-21/17)
   (2017/C 095/23)
   Proceso kalba: prancūzų
   
      Šalys
   
   
      Ieškovė: RL, atstovaujama advokatų C. Bernard-Glanz ir A. Tymen
   
      Atsakovas: Europos Sąjungos Teisingumo Teismas
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti šį ieškinį priimtinu;
            
         
               —
            
            
               panaikinti 2016 m. gegužės 11 d. Teisingumo Teismo kanclerio sprendimą, apie kurį ieškovė sužinojo 2016 m. gegužės 20 d. laišku, kuriuo nuspręsta nepaaukštinti ieškovės į AD10 kategoriją nuo 2015 m. liepos 1 d., ir, prireikus, panaikinti skundus nagrinėjančio komiteto 2016 m. spalio 6 d. sprendimą atmesti ieškovės 2016 m. liepos 22 d. skundą;
            
         
               —
            
            
               priteisti iš atsakovo ieškovės patirtą materialinę žalą;
            
         
               —
            
            
               priteisti iš atsakovo visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas, susijęs su Europos Sąjungos pareigūnų tarnybos nuostatų 45 straipsnio ir Europos Sąjungos Teisingumo Teisme numatytos vidaus pareigų paaukštinimo sistemos pažeidimu.
            
         
               2.
            
            
               Antrasis ieškinio pagrindas, susijęs su vienodo požiūrio principo ir Europos viešosios tarnybos vienodo administravimo principo pažeidimu.